พัชร์ลิตา จิระพิทักษ์ชัย

พัชร์ลิตา จิระพิทักษ์ชัย ชื่อเดิม ภัทรานิษฐ์ คำกำพุด (ชื่อเล่น: ไหมแพร) (เกิดเมื่อวันที่ 1 ตุลาคม พ.ศ. 2538) เป็นนักแสดงและนางแบบชาวไทยสังกัดสถานีโทรทัศน์สีกองทัพบกช่อง 7เกิดที่จังหวัดนครราชสีมา

 ประวัติ 
พัชร์ลิตา จิระพิทักษ์ชัย ชื่อเดิม ภัทรานิษฐ์ คำกำพุด ชื่อเล่น ไหมแพร เกิดเมื่อวันที่ 1 ตุลาคม พ.ศ. 2538 เกิดที่จังหวัดนครราชสีมา เป็นบุตรสาวคนโต ในจำนวนพี่น้อง 3 คน ปัจจุบันศึกษาต่อที่กรุงเทพมหานคร จบการศึกษาโรงเรียนมัธยมที่โรงเรียนสุรนารีวิทยา ชั้นมัธยมศึกษาปีที่ 6 สำเร็จการศึกษาระดับปริญญาตรี คณะบริหารธุรกิจ มหาวิทยาลัยหอการค้าไทย

พัชร์ลิตาเริ่มเข้าสู่วงการบันเทิงไทย มีโอกาสเข้าร่วมประกวดเวทีเจมาร์ทสมาร์ททีน ปี 2556 ที่โคราช ได้รางวัลชนะเลิศ และภายหลังได้โอกาสเข้าร่วมประกวดยูทีฟ เฟรชชี่ไอดอล ปีที่ 5 ผู้ที่ผ่านเข้ารอบ 15 คนสุดท้าย ต่อมาในปี 2559 ได้มีโอกาสเข้าร่วมประกวดเวทีนางสาวไทยประจำปี 2559 โดยผ่านเข้ารอบ 10 คนสุดท้าย ภายหลังได้โอกาสลงนามสัญญาในฐานะนักแสดงสังกัดสถานีโทรทัศน์สีกองทัพบกช่อง 7 มีผลงานละครเรื่อง หวานใจนายหุ่นยนต์, รักสุดปลายนวม 
ในปี 2562 มีผลงานละครเรื่อง เรือมนุษย์ เป็นละครรีเมคที่นำมากลับมาสร้างใหม่และเป็นที่รู้จักกันในบทบาท ชุดา ภรรยาของ เดช พงษ์สุภาพ

 ผลงาน 
ละครโทรทัศน์
 ในฐานะนักแสดงอิสระ
 ปี  เรื่อง  บทบาท  ออกอากาศ 2559  Part Time The Series วัยกล้าฝัน  มิ้น ช่อง 9

 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี 
 ปี  เรื่อง  บทบาท 2560  หวานใจนายหุ่นยนต์  หญ้าหวาน 2561  รักสุดปลายนวม  การะเกด (ครูเกด) 2562  เรือมนุษย์  ชุดา พงษ์สุภาพ (ชุดา) มาดามบ้านนา  แพตตี้ เจ้าสัวมั่วนิ่ม  เฟื่องรัตน์ 2563  คุณชายตำระเบิด  ลิลลี่ มรดกผีดก  อ๋อย 2564  ปล้นลอยฟ้า  ร.ต.ต.ธิดารัตน์ / ธิดา (หมวดธิดารัตน์)2565 เขยบ้านไร่ สะใภ้ไฮโซ กุ้งเสียบ 2566 เพลิงไพร  กวาง สาวใช้ดิลิเวอรี  นิชารัศมิ์

 ละครสั้น 
 ฟ้ามีตา ตอน โชว์เหนือ รับบทเป็น สำอาง (ออกอากาศวันที่ 19 มีนาคม พ.ศ. 2565)
 ฟ้ามีตา ตอน เสียหมา รับบทเป็น สวย (ออกอากาศวันที่ 11 มีนาคม พ.ศ. 2566)

 อ้างอิง 

แหล่งข้อมูลอื่น

หมวดหมู่:นักแสดงจากจังหวัดนครราชสีมา
หมวดหมู่:บุคคลจากโรงเรียนสุรนารีวิทยา
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย